**ხონის მუნიციპალიტეტის საკრებულოს 2020 წელს გაწეული მუშაობის შესახებ**

**საკრებულოს თავმჯდომარის ვალერი ბახტაძის ანგარიში**

მოგესალმებით,

ქალბატონებო და ბატონებო!

როგორც მოგეხსენებათ, ხონის მუნიციპალიტეტის საკრებულო თავის უფლებამოსილებას ახორციელებს „საქართველოს კონსტიტუციის“, საქართველოს ორგანული კანონის „ადგილობრივი თვითმმართველობის კოდექსი“-ს, ხონის მუნიციპალიტეტის საკრებულოს დებულების (რეგლამენტის), „ადგილობრივი თვითმმართველობის შესახებ“ ევროპული ქარტიის და სხვა საკანონმდებლო აქტების საფუძველზე, საქართველოს ორგანული კანონის „საქართველოს საარჩევნო კოდექსის“ შესაბამისად. საკრებულოს შედგება პირდაპირი, საყოველთაო, თანასწორი და ფარული კენჭისყრით არჩეული 28 წევრისგან, რომელთაგანაც 15 წევრი არჩეულია პროპორციული, ხოლო 13 წევრი მაჟორიტარული საარჩევნო სისიტემის საფუძველზე.

ხონის მუნიციპალიტეტის საკრებულოში, საკითხების წინასწარი მომზადების, გადაწყვეტილებათა შესრულებისათვის ხელშეწყობის, გამგეობის, მისი სტრუქტურული ერთეულებისა და მუნიციპალიტეტის მიერ დაფუძვნებული იურიდიული პირების კონტროლის მიზნით, საკრებულოს რეგლამენტის თანახმად შექმნილია 5 კომისია:

1. **ხონის მუნიციპალიტეტის იურიდიულ, სამანდატო, საპროცედურო საკითხთა და ეთიკის კომისია - თავმჯდომარე ალიკო ვეკუა.**
2. **საფინანსო- საბიუჯეტო კომისია - თავმჯდომარე არსენ ბენდელიანი.**
3. **განათლების, კულტურის, სპორტისა და ტურიზმის საკითხთა კომისია - თავმჯდომარე ნანა ბახტაძე.**
4. **ეკონომიკის, ქონების მართვისა და ინფრასტრუქტურის კომისია - თავმჯდომარე ოლეგი ვაჭარაძე**
5. **სოციალურ საკითხთა კომისია - თავმჯდომარე ჯუნგლი გოდერიძე.**

საკრებულოს წევრები არიან ერთი ან არაუმეტეს საკრებულოს 2 კომისიის შემადგენლობაში, გარდა საკრებულოს თავმჯდომარისა და მისი მოადგილისა.

საკრებულოს კომისიების მიერ სისტემატიურად ხდებოდა მერიის შესაბამისი სამსახურების მონიტორინგი და ანგარიშგება. შესაბამისად მათ მიერ ხდებოდა განსახილველი საკითხების ინიცირება საკრებულოში. კომისიები მერიის შესაბამის სამსახურებთან ერთად აქტიურად იყვნენ ჩართულნი სოფლის მხარდაჭერის, სოცილური და ინფრასტრუქტურული მიზნობრივი პროგრამების, აგრეთვე კულტურული და სპორტული ღონისძიებების დაგეგმვა-განხორციელებასა და მუნიციპალიტეტის წინაშე მდგარი სხვა ამოცანების გადაწყვეტის საქმიანობაში. მიუხედავად იმისა, რომ საკრებულოს ყველა წევრი აქტიურადაა ჩართული მუნიციპალიტეტში მიმდინარე პროცესებში, აქტიურად ხვდებიან მოსახლეობას, ისმენენ მათ პრობლემებს და ცდილობენ შესაძლებლობის ფარგლებში აღმოუჩინონ შესაბამისი დახმარება, მიმაჩნია, რომ კიდევ უფრო სისტემური ხასიათი უნდა მიეცეს საკრებულოს წევრების მოსახლებასთან ურთიერთობასა და შეხვედრებს. ასევე აუცილებელია მაჟორიტარი დეპუტატის მეტი აქტიურობა მოსახლეობასთან შეხვედრებისა და ადგილობრივი პროგრამების გადაწყვეტის ორგანიზების საქმიანობაში.

2020 წლის საანგარიშო პერიოდში საკრებულოში მოქმედებდა 7 ფრაქცია:

1. „ქართული ოცნება დემოკრატიული საქართველო“ - თავმჯდომარე ზაზა ვაშაკიძე.
2. „“ქართული ოცნება-კონსერვატორები“ - თავმჯდომარე არჩილ საღარაძე.
3. „ამომჩევლის ხმა“ - თავმჯდომარე სერგო ჯალაღანია.
4. „ევროპული საქართველო“ - თავმჯდომარე ირაკლი ბახტაძე.
5. „ქართული ოცნება - მრეწველები“ - თავმჯდომარე მაკა ტაბიძე.
6. „ახალი ხონი“ - თავმჯდომარე ზურაბ ჯიბუხაია.

საკრებულო თავის საქმიანობას წარმართავს საქართველოს ორგანული კანონის „ადგილობრივი თვითმმართველობის კოდექსი“-დან გამომდინარე ძირითადი პრინციპების შესაბამისად.

ა) კანონიერება.

ბ) საჯაროობა.

გ) კოლეგიურობა.

დ) დამოუკიდებელი პასუხისმგებლობა.

ე) წარმომადგენლობითი პროპორციულობის დაცვა.

ვ) მუნიციპალიტეტის მოსახლეობის აზრის გათვალისწინება.

ზ) ანგარიშვალდებულება მოსახლეობის წინაშე.

კანონის შესაბამისად საკრებულოში შექმნილია საკრებულოს ბიურო, რომელიც შედგება საკრებულოს თავმჯდომარის, მოადგილის, კომისიის და ფრაქციის თავმჯომარეებისგან.

საკრებულოს ორგანიზაციულ - ტექნიკურ მომსახურეობას უწევს საკრებულოს აპარატი. საკრებულოს აპარატის საანგარიშო პერიოდში უზრუნველყოფდა საკრებულოს, საკრებულოს კომისიების, საკრებულოს ფრაქციების და საკრებულოს თანამდებობის პირების ეფექტური საქმიანობისათვის შესაბამისი პირობების შექმნასა და დახმარებას უწევდა საკრებულოს წევრებს მათი უფლებამოსილების განხორციელებაში. მოსახლეობას სისტემატიურად აწვდიდა ინფორმაციას საკრებულოსა და საკრებულოს თანამდებობის პრების საქმიანობის შესახებ, ორგანიზაციულად უზრუნველყოფდა მოქალაქეთა ურთიერთობას საკრებულოსა და საკრებულოს თანამდებობის პირებთან.

მნიშვნელოვნად გაუმჯობესდა და დაიხვეწა დოკუმენტებზე მუშაობის, ნორმატიული აქტების მომზადება- გამოცემისა და საჯარო ინფორმაციის გაცემის პრაქტიკა.

2020 წლის განმავლობაში ჩატარდა საკრებულოს 20 სხდომა და 20 ბიუროს სხდომა, საკრებულომ მიიღო 64 განკარგულება, 30 დადგენილება.

2020 წელს მომზადდა და გამოიცა საკრებულოს თავმჯდომარის 45 სამართლებრივი აქტი, ბრძანება. გაუმჯობესდება შემოსული კორესპონდენციაზე რეაგირებისა და გასულ კორესპონდენციაზე პასუხისმგებლობის მექანიზმი, რამაც საგრძნობლად გააუმჯობესა შემოსული კორესპონდენციაზე კანონმდებლობით დადგენილი ვადებში დროული რეაგირება და გასული კორესპონდენციის ხარისხობრივი მაჩვენებელი.

2020 წელს საკრებულოში, გასახილველად შემოსულია 215 წერილი და კორესპონდენცია, რომლებზეც შესაბამისი რეაგირების მიზნით მომზადდა და გაიგზავნა შესაბამისი პასუხები, განხილული შესწავლილი და რეაგირებულია მოქალაქეთა განცხადება. ყველა განცხადებაზე დროულად გაცემულია პასუხი და ჩამოწერილია. ყოველდღიურად ხდებოდა მოქალაქეთა მიღება, ანალიზი უკეთდებოდა მოქალაქეთა მიღების დროს დასმულ საკითხებს. მოქალაქეთა მიერ დასმული რიგითი საკითხები გათვალისწინებული იქნა პრიორიტეტების შერჩევასა და სოფლის მხარდაჭერის პროგრამით გათვალისწინებული ღონისძიებების განხილვის დროს. მნიშვნელოვანი ნაბიჯების გადადგმით, საკრებულოს საქმიანობით, საჯაროობის, მოქალაქეთა ინფორმირებულობის მიმართულებით. საკრებულოს საქმიანობა მაქსიმალურად შუქდება გაზეთ „ხონში“ და მუნიციპალიტეტის საკრებულოს „ფეისბუქ“ გვერდზე.

საკრებულომ საქართველოს „საბიუჯეტო კოდექსის“ შესაბამისად და ვადების სრული დაცვით განიხილა და დაამტკიცა „ხონის მუნიციპალიტეტის 2021 წლის ბიუჯეტი“.

ხონის მუნიციპალიტეტის ბიუჯეტის პროექტი საჯაროდ გამოცხადდა (გამოიკრა) ადმინისტრაციული შენობის საინფორმაციო დაფაზე.

საკრებულოს მიერ მიღებული ნორამტიული აქტების შედგენა, მიღება, გაგზავნა კანონით გათვალისწინებულ შემთხვევაში, ექსპერტიზისთვის წარდგენა, რეგისტრაცია და სსიპ „საქართველოს საკანონმდებლო მაცნეს“ ოფიციალურ ვებგვერდზე გამოქვეყვება ხდება მართვის ავტომატური საშუალებების გამოყენებით.

საკრებულო თავის სხდომებზე ისმენდა მერიის და სტრუქტურული ერთეულების ხელმძღვანელების ანგარიშებს და ინფორმაციებს გაწეული მუშაობისა და მიმდინარე საქმიანობის შესახებ. ხონის მუნიციპალიტეტის საკრებულო მერთან და სხვა სამსახურებთან ერთად აქტიურად იყო ჩართული რაიონის ინფრასტრუქტურის განვითარებაში. საკრებულოს მიერ მოწონებულ იქნა 2021-2023 წლებში ხონის მუნიციპალიტეტის მიერ განსახორციელებელი პროექტების ნუსხა რომელიც ითვალისწინებდა შემდეგ პროექტებს: ქ. ხონში, წერეთლის ქუჩის რეაბილიტაცია და შესახვევის მოასფალტება, ქ. ხონში, ახალგაზრდობის ქუჩის რეაბილიტაცია და პირველი და მეორე შესახვევებისა და ჩიხის მოასფალტება, ქ. ხონში, თამარ მეფის პირველი შესახვევისა და ჩიხის მოასფალტება , ქ. ხონში ჯაფარიძის ქუჩის რეაბილიტაცია, ქ. ხონში, გორგასლის ქუჩის პირველი შესახვევის მოასფალტება , ქ. ხონში, რუსთაველის ქუჩის პირველი და მეორე შესახვევების მოასფალტება, ქ. ხონში, ჭანტურიას ქუჩის მეორე და მეექვსე შესახვევების მოასფალტება, სოფელ მათხოჯში მე-9 ქუჩის მოასფალტება (მელაძეების უბანი) , სოფელ ნახახულევში პირველი და მე-10 ქუჩების მოასფალტება (შიდა უბანი),სოფელ საწულუკიძეოში წმინდა ნინოს ქუჩისა და საწულუკიძეოს ცენტრის დამაკავშირებელი გზის მოასფალება, სოფელ გორდში ფანცულაიების, ყურაშვილების, ბობოხიძეებისა და უგულავების უბანში სასოფლო გზებზე ბეტონის საფარის მოწყობა, სოფელ გვაზაური-ღანირის დამაკავშირებელი გზის მოასფალტების დასრულება, სოფელ პატარა ჯიხაიშში სოფელ გოჩა ჯიხაიშისკენ მიმავალი გზის მოასფალტება, სოფელ გუბში მეორე ქუჩის მოასფალტება, ხონის მუნიციპალიტეტის, გორდის ადმინისტრაციული ერთეულის ვიზიტორთა სახლიდან გამშვებ პუნქტამდე მისასვლელი გზის რეაბილიტაცია, ქ. ხონში ვ. ბახტაძის ქუჩის პირველი და მეორე შესახვევების მოასფალტება, ქ. ხონში, ვ. ბახტაძის ქუჩის ბოლოდან იპ. ხვიჩისა მეორე შესახვევამდე გზის მოასფალტება (პირველი უბნის სასაფლაოსთან მისასვლელი გზა), ქ. ხონში, თაყაიშვილის ქუჩის პირველი შესახვევისა და პირველი ჩიხის მოასფალტება, ქ. ხონში, ი. აბაშიძის ქუჩისა და ვაჟა-ფშაველას ქუჩის დამაკავსირებელი გზის მოასფალტება (პირველი და მეორე შესახევევი), ქ. ხონში, ირ. აბაშიძის ქუჩისა და ქარჩხაბის ახალი სასაფლაოს დამაკავშირებელი გზის მოასფალტება, ქ. ხონში, ზ. კაკაბაძის ქუჩის მეორე შესახვევის მოასფალტება, ქ. ხონში, სოლომონ მეორის ჩიხისა და გეგიას ქუჩის პირველი ჩიხის მოასფალტება, სოფელ მათხოჯში, ფიოლიების უბანში გზის მოასფალტება, სოფელ ნახახულევში #3 ქუჩის მოასფალტება (კობეშავიძეების უბანი), სოფელ გუბში მე-16 ქუჩის მოასფალტება , სოფელ ივანდიდში მე-2 ქუჩის მოასფალტება ორ ჭამდე და მეორე ქუჩის პირველი შესახვევის მოასფალტება, სოფელ პატარა კუხში მეორე ქუჩის მოასფალტება, სოფელ დიდი კუხში მე-4 ქუჩის მოასფალტება, ხონის ბულვარის რეაბილიტაცია, ქ. ხონში #3 საბავშვო ბაღის რეაბილიტაცია, წყალტუბო-ხონის ს/გზის მე-12-ე კმ-დან დედალაურის ცენტრამდე მიმავალი გზის მოასფალტება, სოფელ დედალაურის ცენტრიდან ბესიაურის მიმართულებით ასფალტო-ბეტონის საფარის მოწყობა, სოფელ ქუტირში გვაზაური ღანირის დამაკავშირებელი გზის მოასფალტება, სოფელ ივანდიდში მე-13-ე ქუჩის მოასფალტება.

სოფლის მხარდაჭერის, სოციალური და ინფრასტრუქტურული პროგრამების შემუშავება განხორციელების საქმიანობაში იყო გარკვეული საკითხები, რომლებიც საკრებულოს მიერ უკან იქნა დაბრუნებული მერისათვის კანონით გათვალისწინებული პროცედურებისა და დოკუმენტაციის არ არსებობის გამო. კონკრეტული შენიშვნებით დაუბრუნა მერიას 2021 წლის ადგილობრივი ბიუჯეტის პროექტი, რომელის შენიშვნებიც მერის მიერ სრულად იქნა გათვალისწინებული.

2020 წლის განმავლობაში მუნიციპალიტეტის საკრებულოს გაწეული შრომის შედეგად სოციალურ განვითარებისა და ეკონომიკურ წინსვლაში მიღწეულ იქნა მნიშვნელოვანი წარმატებები. ზემოთხსენებული საკრებულოს კომისიების, ფრაქციების, მერიის და მისი ყველა სამსახურის, თითოეული ჩვენგანის, ყველა ხონელის მაღალი პასუხისმგებლობის გრძნობისა და ურთიერთპატივისცემაზე დამყარებული ერთიანი შრომის შედეგია. ბოლოს კიდევ ერთხელ მინდა მადლობა გადავუხადო სხდომაზე დამსწრე ყველა ადამიანს, თითოეული საკრებულოს წევრს, ეფექტურ შედეგზე ორიენტირებული მუშაობისთვის, მინდა გისურვოთ უკეთესი მომავალი და წარმატებული საქმიანობა ჩვენი ქვეყნისა და ერის სასიკეთოდ.